Eksodus 19 — Wagtoring AANLYN BIBLIOTEEK
By berg Sinai (1-25)
Israel sal koninkryk van priesters wees (5, 6)
Volk geheilig om God te ontmoet (14, 15)
Verwys blykbaar na dieselfde dag waarop hulle uit Refidim vertrek het.
+Eks 3:1, 12
Nader aan Jehovah, bl. 67-68
Of “kosbare besitting”.
+1Kn 8:53; Ps 135:4
2012/10/15, bl. 25
2012/1/15, bl. 27-30
2010/11/1, bl. 28-29
2010/1/15, bl. 4-5
2000/9/1, bl. 21
+Le 11:44; De 7:6; 1Pe 2:9; Op 5:9, 10
Nader aan Jehovah, bl. 193, 196-197
Grootste mens, hfst. 107
+Eks 24:7; Jos 24:24
Moontlik met ’n pyl geskiet.
Lett. “Moenie naby ’n vrou kom nie”.
+De 4:11; 1Kn 8:12; Ps 97:2
+Eks 24:17; De 4:11, 12; 2Kr 7:1-3
Eks. 19:2Eks 17:1
Eks. 19:2Eks 3:1, 12
Eks. 19:3Han 7:38
Eks. 19:4De 4:34
Eks. 19:4De 32:11, 12; Jes 63:9
Eks. 19:51Kn 8:53; Ps 135:4
Eks. 19:5De 10:14
Eks. 19:6Le 11:44; De 7:6; 1Pe 2:9; Op 5:9, 10
Eks. 19:7Eks 24:3
Eks. 19:8Eks 24:7; Jos 24:24
Eks. 19:13Heb 12:20
Eks. 19:13Eks 20:18
Eks. 19:14Eks 19:10
Eks. 19:16De 4:11; 1Kn 8:12; Ps 97:2
Eks. 19:16Heb 12:18-21
Eks. 19:18Eks 24:17; De 4:11, 12; 2Kr 7:1-3
Eks. 19:18Ps 68:8
Eks. 19:20Eks 24:12
Eks. 19:22Le 10:1, 2; 1Kr 13:10
Eks. 19:23Eks 19:12
Eks. 19:24Nu 16:19, 35
19 In die derde maand nadat die Israeliete Egipte verlaat het, op dieselfde dag,* het hulle in die wildernis Siʹnai gekom. 2 Hulle het van Reʹfidim+ af weggetrek en in die wildernis Siʹnai gekom en daar kamp opgeslaan. Israel het daar voor die berg kamp opgeslaan.+
3 Toe het Moses opgeklim na die ware God toe, en Jehovah het uit die berg na hom geroep+ en gesê: “Dít is wat jy vir die huis van Jakob, vir die Israeliete, moet sê: 4 ‘Julle het self gesien wat ek aan die Egiptenare gedoen het,+ sodat ek julle op die vlerke van ’n arend kon dra en julle na my toe kon bring.+ 5 As julle dan nou my stem streng gehoorsaam en my verbond hou, dan sal julle beslis my spesiale eiendom* uit al die volke+ word, want die hele aarde behoort aan my.+ 6 Julle sal vir my ’n koninkryk van priesters en ’n heilige nasie+ word.’ Dit is wat jy vir die Israeliete moet sê.”
7 Toe het Moses gegaan en die ouermanne van die volk bymekaargeroep en vir hulle alles gesê wat Jehovah hom beveel het.+ 8 Daarna het die hele volk eenstemmig geantwoord: “Alles wat Jehovah gesê het, is ons bereid om te doen.”+ Moses het onmiddellik vir Jehovah gaan sê wat die volk se antwoord is. 9 En Jehovah het vir Moses gesê: “Kyk! Ek kom in ’n donker wolk na jou toe, sodat die volk kan hoor wanneer ek met jou praat en sodat hulle altyd ook in jou geloof kan stel.” Toe het Moses vir Jehovah vertel wat die volk gesê het.
10 Jehovah het toe vir Moses gesê: “Gaan na die volk toe en heilig hulle vandag en môre, en hulle moet hulle klere was. 11 En hulle moet gereed wees vir die derde dag, want op die derde dag sal Jehovah voor die oë van die hele volk op die berg Siʹnai neerdaal. 12 Jy moet vir die volk grense reg rondom die berg vasstel en vir hulle sê: ‘Pasop dat julle nie teen die berg opklim of aan die rand daarvan raak nie. Enigiets of enigiemand wat aan die berg raak, sal beslis doodgemaak word. 13 Geen hand mag aan die skuldige raak nie, maar hy moet met klippe doodgegooi word of deurboor word.* Of dit nou ’n dier of ’n mens is, hy mag nie lewe nie.’+ Maar wanneer die ramshoring gehoor word,+ mag hulle tot by die berg kom.”
14 Toe het Moses teen die berg afgeklim na die volk toe, en hy het die volk begin heilig, en hulle het hulle klere gewas.+ 15 Hy het vir die volk gesê: “Maak gereed vir die derde dag. Niemand mag seksuele omgang hê nie.”*
16 Op die oggend van die derde dag was daar donderslae en weerlig, en daar was ’n swaar wolk+ op die berg en ’n baie harde geluid van ’n horing, en almal in die kamp het begin bewe.+ 17 Moses het die volk toe uit die kamp gelei om die ware God te ontmoet, en hulle het hulle plek aan die voet van die berg ingeneem. 18 Die hele berg Siʹnai het gerook, want Jehovah het in vuur daarop neergedaal.+ En die rook het soos die rook van ’n oond opgegaan, en die hele berg het geweldig geskud.+ 19 Terwyl die geluid van die horing al hoe harder geword het, het Moses gepraat, en die stem van die ware God het hom geantwoord.
20 Jehovah het op die berg Siʹnai neergedaal, op die top van die berg. Toe het Jehovah Moses na die top van die berg geroep, en Moses het opgeklim.+ 21 Jehovah het toe vir Moses gesê: “Klim af en waarsku die volk om nie verby die grense te probeer gaan om na Jehovah te kyk nie, anders sal baie van hulle sterf. 22 En laat die priesters wat Jehovah gereeld nader, hulleself heilig, sodat Jehovah hulle nie doodmaak nie.”+ 23 Moses het toe vir Jehovah gesê: “Die volk kan nie teen die berg Siʹnai opklim nie, want u het ons reeds gewaarsku en gesê: ‘Stel grense vas rondom die berg en heilig dit.’”+ 24 Maar Jehovah het vir hom gesê: “Gaan, klim af, en dan moet jy weer opklim, jy en Aäron saam met jou, maar moenie toelaat dat die priesters en die volk verby die grense gaan om na Jehovah toe op te klim nie, sodat hy hulle nie doodmaak nie.”+ 25 Moses het dus afgeklim na die volk toe en vir hulle gesê wat God gesê het.